ርዕሠ ሊቃነ ጳጳሳት ፍራንችስኮስ፣ ከአምስት ዓመታት በፊት ታሪካዊ የሆነውን የመጀመሪያ ሐዋርያዊ ጉብኝታቸውን ያደረጉት፣ የሜድተራንያንን ባሕር የሚያቋርጡ በርካታ ስደተኞችን በመቀበል ወደ ምትታወቀው፣ የኢጣሊያ ደሴት ወደ ሆነችው ወደ ላምፔዱሳ እንደነበር ይታወሳል። ርዕሠ ሊቃነ ጳጳሳት ፍራንችስኮስ፣ ከደቡብ አሜሪካ አህጉር ተነስተው፣ ስደተኞች የተሻለ ሕይወትን ተስፋ ወዳደረጉባት ወደ አውሮጳ ድረስ መምጣታቸው፣ የላምፔዱሳ ደሴት ነዋሪዎች ካሳዩት የደግነትና የርሕራሄ ተግባር ጋር ተገናኝቷል። ርዕሠ ሊቃነ ጳጳሳት ፍራንችስኮስ፣ በላምፔዱሳ ደሴት በምትገኘው ትንሿ ስታዲየም ተገኝተው መስዋዕተ ቅዳሴን ባሳረጉበት ዕለት፣ ከ10 ሺህ በላይ የሚሆኑ ስደተኞችና የደሴትቱ ምእመናን ተገኝተው እንደ ነበር ይታወሳል።
